Un adeu ple d’indignació a una dècada maleïda

La dècada 2010-2020 ha sigut desastrosa per a la gent normal.

1)Es va “aprofitar” la crisi de 2008 per enfondir més la situació dels treballadors/es, i sense voluntat aparent de voler tornar a una normalitat social.

2)Ha sigut una època daurada per a l’explotació dels lloguers, i de l’habitatge, i amb una enorme escalada de desnonaments de famílies humils, tot corroborat per uns mals governs que han facilitat, amb lleis iniqües, aquesta explotació cruel.

3)Ha proliferat la rapinya despietada als serveis públics, incloent la sanitat, per part de camarilles governants, descapitalitzant-los, i amb una set de robar (i de no tornar-ho).

4)Hi ha hagut un excés de repressió i de sentències judicials extremes, a causa de l’aplicació automàtica d’uns codis de dret penal antiquats i inhumans.

5)Ha proliferat una tendència als guanys escandalosos, fins i tot, de vegades, mitjançant òrgans de l’Administració pública, i també a través de fundacions d’entitats religioses, deixades en mans descontrolades. Una situació tan greu que ni la família reial ha deixat d’aportar-hi el seu granet de sorra.

6)Els immigrants sense papers i els immigrants treballadors/es de temporada agrícola, amb poques excepcions, han sigut víctimes de tractes degradants.

7)La púrria desinformativa mundial, engreixada pels capitals més lladres, ha calumniat i desprestigiat els pocs governs que no permetien robar tant, i que feien lo que podien per millorar la vida popular.

I tot això per esmentar només els trets més escandalosos d’una dècada que ha sigut un procés gloriós de la lladroneria moderna. Despedim-la amb fortíssima indignació i amb l’esperança que la pròxima, malgrat les grans dificultat, serà molt menys dolenta.

Antoni Ferret